open-index/open-wikipedia-markdown huggingface dataset:
אהבה חולה

"**אהבה חולה**" הוא שיר של הזמר הישראלי פאר טסי, מתוך אלבום האולפן השביעי שלו, "רדיו שטח". השיר יצא לאור ב-10 בנובמבר 2022, כרצועה הפותחת של האלבום. הוא נכתב והולחן על ידי טסי עצמו, יחד עם איתן דרמון ומתן דרור. דרור אף הפיק ועיבד את השיר.

השיר היה ללהיטו המצליח ביותר של טסי מאז "דרך השלום" משנת 2014, שהעניק לו מעמד של "זמר של להיט אחד" במהלך השנים שלפני צאתו של שיר זה, והיה לראשון בקריירה שלו מזה שמונה שנים שהגיע לצמרת המצעדים של גלגלצ וכאן גימל.

## רקע
ב-10 בנובמבר 2022 הוציא פאר טסי את אלבום האולפן השביעי שלו, "רדיו שטח". האלבום מתאפיין בשיתוף פעולה עם מגוון יוצרים ומפיקים שגייסו טסי והמוזיקאי איתן דרמון על מנת ליצור את האלבום. "אהבה חולה" היא הרצועה הפותחת את האלבום, והיא נכתבה והולחנה על ידי השניים יחד עם מתן דרור.

## הצלחה מסחרית
השיר, לצד "38", היה לאחד משני השירים המצליחים ביותר מהאלבום "רדיו שטח". הוא זכה להצלחה בעיקר בסטרימינג, כשבשיאו הגיע למקום הראשון במצעד הישראלי השבועי של פלטפורמת ספוטיפיי. זה שירו הראשון של פאר טסי בקריירה שהגיע להישג זה. גם בתחנות הרדיו זכה השיר להצלחה, והגיע למקום הראשון במצעד העשירייה של כאן גימל ובמצעד הרשמי של גלגלצ. זה שירו השני של פאר טסי בקריירה שהגיע למקום הראשון במצעדי תחנות אלו, לאחר "דרך השלום" ב-2014.

במצעד היטליסט של מאקו, המאגד נתונים משירותי הסטרימינג ותחנות הרדיו כאחד, היה השיר לשני בתולדות המצעד שהגיע למקום הראשון לאחר "Unicorn" של נועה קירל. באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השביעי המושמע ביותר בחודשים אלו בישראל.

## גרסות כיסוי
מאז צאתו, ביצעו את השיר מוזיקאים שונים, ובהם:
* מאי ספדיה, שביצעה את השיר בלייב במצעד העשירייה של כאן גימל, בינואר 2023.
* ספיר סבן, שביצעה את השיר בלייב בתוכנית דידי לוקאלי ב-103fm, בינואר 2023.
* נועם בתן, שביצע את השיר בלייב בגלגלצ בתוכניתו של עידו פורת, במרץ 2023.
* אלה לי להב, שביצעה את השיר בתוכניתו של מושיקו שטרן ברדיוס 100FM, באפריל 2023.

## מיקומי שיא

## הערות שוליים

קטגוריה:שירי פאר טסי
קטגוריה:שירים בעברית
קטגוריה:שירי אהבה בעברית
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בהיטליסט
38 (שיר)

"**38**" הוא שיר של הזמר הישראלי פאר טסי, מתוך אלבום האולפן השביעי שלו, רדיו שטח. השיר יצא לאור ב-10 בנובמבר 2022, כרצועה התשיעית באלבום. הוא נכתב והולחן על ידי טסי עצמו, יחד עם איתן דרמון, והופק ועובד על ידי אלון פרץ.

## הצלחה מסחרית
השיר, לצד "אהבה חולה", היה לאחד משני השירים המצליחים ביותר מהאלבום "רדיו שטח". הוא זכה להצלחה בעיקר בסטרימינג, כשבשיאו הגיע למקום ה-11 במצעד הישראלי השבועי של פלטפורמת ספוטיפיי. גם בתחנות הרדיו זכה השיר להצלחה, והגיע למקום השני במצעד העשירייה של כאן גימל, כשמעליו "אהבה חולה" מאותו האלבום. במצעד הרשמי של גלגלצ, הגיע השיר למקום השישי.

## 38 & חוץ מכדורגל

ב-13 בספטמבר 2023 פרסמו הזמרים חנן בן ארי ופאר טסי גרסת מאשאפ של "חוץ מכדורגל" עם "38" מתוך החזרות לפסטיבל התמר 2023. הגרסה הופקה ועובדה בידי מתן דרור, העטיפה נוצרה על ידי חן מכבי, בעוד הקליפ נערך על ידי אלמוג מיימוני וצולם על ידי עומרי רוזי שגם שימש כבמאי.

נכון לספטמבר 2025, לשיר יש למעלה מ-19 מיליון צפיות ביוטיוב.

### קבלה ביקורתית
מבקר המוזיקה יוסי חרסונסקי כתב כי אלו שני שירים של מחשבות גבריים: פאר טסי אשר שר על עצמו בראי הזמן ובן ארי אשר שר על הכדורגל כחלק מהפסקול היומי שלו. הוא הוסיף כי החיבור בין השירים, בין הקולות והלבבות יפהפה, והגשר בין שני השירים יוצר מעין קומפוזיציה חדשה מפעימה.

### מיקומי שיא

## מיקומי שיא

## הערות שוליים

קטגוריה:סינגלים מ-2023
קטגוריה:שירי פאר טסי
קטגוריה:שירי חנן בן ארי
קטגוריה:דואטים
קטגוריה:שירים בעברית
קטגוריה:שירים על זמן
קטגוריה:שירים שהופקו על ידי מתן דרור
Bernie's Tune

**Bernie's Tune** (בעברית: **הלחן של ברני**) הוא סטנדרט ג'אז משנת 1952. המנגינה נכתבה על ידי , עם מילים שנוספו מאוחר יותר על ידי ג'רי ליבר ומייק סטולר. הקלטת הרביעייה של הסקסופוניסט והמלחין האמריקאי ג'רי מאליגן, באלבום באותו שם משנת 1952, שבו הופיע גם צ'ט בייקר בחצוצרה, זכתה לפופולריות. כאמור, את היצירה הלחין למעשה, מלחין מוכר פחות בשם ברני מילר, שכתב גם את הלחן "Loaded", שגם אותו ניגנו בין השאר צ'ט בייקר והסקסופוניסט סטן גץ. המנגינה הייתה פופולרית בקרב מוזיקאי ג'אם של אותה התקופה, אם כי המידע על המלחין ("ברני" מילר) עצמו מועט: ידוע רק שהיה נגן פסנתר מ-וושינגטון די.סי. מאליגן העלה השערה שעד שהוא גילה את כל מנגינותיו של ברני, ברני כבר נפטר. מאוחר יותר, מאליגן המציא מנגינה חדשה שהתאימה ליצירה המקורית וזכתה לשם "רכילות סרק".

## קישורים חיצוניים
* 

## הערות שוליים

קטגוריה:שירי 1953
קטגוריה:שירים באנגלית
קטגוריה:סטנדרטים בג'אז
חוסה מריה ולאסקו גומס

**חוסה מריה ולאסקו גומס** (בספרדית: **José María Velasco Gómez**; 6 ביולי 1840 – 26 באוגוסט 1912) היה צייר מקסיקני מהמאה ה-19, שהתפרסם שצייר דימויים כסמלי זהות לאומית. הוא היה גם אחד האמנים הפופולריים ביותר באותה תקופה ובעל שם בינלאומי. הוא זכה במדליית הזהב של התערוכה הלאומית המקסיקנית באמניות היפות בשנים 1874 ו-1876; מדליית הזהב של התערוכה הבינלאומית של פילדלפיה ב-1876, במלאת מאה לעצמאות ארצות הברית; ומדליה של התערוכה האוניברסלית של פריז ב-1889, במלאת מאה שנה לפרוץ המהפכה הצרפתית. ציורו El valle de México נחשב ליצירת המופת של ולסקו, שלה יצר שבעה עיבודים שונים. מכל ציירי המאה ה-19, ולסקו היה "הראשון שפורסם בתקופה שלאחר המהפכה, כמופת לאומנות."

## קריירה
ולסקו למד אמנות באקדמיה של סן קרלוס אצל הפרופסור לציורי נוף, האיטלקי אאוג'ניו לנדזיו, שהחל ללמד באקדמיה ב-1855. לנדזיו העלה את ציור הנוף במקסיקו לדרגת אמנות גבוהה, וניסח תיאוריות קומפוזיציה שיישם בנופיו. ולסקו הוא תלמידו המפורסם ביותר, שבעקבות עזיבתו של המנטור שלו ב-1877, הוא שלט בציורי הנוף המקסיקני וצבר מוניטין בינלאומי, ויצירותיו הפכו לחלק מאוספים בארצות הברית.

ולסקו התעניין גם במדע, וכסטודנט באקדמיה של סן קרלוס למד זואולוגיה ובוטניקה בבית הספר לרפואה הסמוך; הוא גם למד מתמטיקה, גאולוגיה ומדידות לפני שהפך לסטודנט לציור. בשנת 1879, הוא תיאר מין חדש של דו-חיים שנמצא באגם סנטה איזבל, מצפון למקסיקו סיטי, ופרסם את תצפיותיו בכתב עת מדעי מקסיקני.

## מורשת
הקריירה הארוכה של ולסקו העלתה את ציור הנוף המקסיקני למעמד בינלאומי. אחד מהנופים שלו "בעמק מקסיקו" נמצא במוזיאון הוותיקן, מתנה לאפיפיור ליאו ה-13. התמונות שלו מהנוף המקסיקני מהוות מקור חזותי להיסטוריונים סביבתיים, שכן הן מציגות את עמק מקסיקו לפני שקיעתו במאה העשרים, עם זיהום אוויר והתפשטות עירונית. לאמנות הנוף שלו יש משיכה רחבה, שכן היא נגישה יותר מציורי היסטוריה הדורשים מהצופה להבין אירוע מסוים.

מוזיאון על שמו נפתח בשנת 1992 בטולוקה ומטרתו לשמר ולקדם את ציוריו.

## גלריה

קובץ:Valle de México José Maria Velazco 3.jpg
קובץ:José María Velasco - Rocas.jpg
קובץ:San Antonio Coapa.jpg
קובץ:Jose ma velasco padre eterno.jpg
קובץ:Tilmatura dupontii Selasphorus rufus Selasphorus platycercus Calothorax Lucifer Eugenes fulgens.jpg
קובץ:Popocatépetl e Iztaccihuatl.jpg


## קישורים חיצוניים

## הערות שוליים

קטגוריה:ציירים מקסיקנים
קטגוריה:ילידי 1840
קטגוריה:נפטרים ב-1912
אני (שיר של עומר אדם)

"**אני**" הוא שיר של הזמר הישראלי עומר אדם. הוא יצא לאור כסינגל ב-21 בדצמבר 2022. את השיר כתבו והלחינו אדם והזמרת אודיה. הוא הופק על ידי אופק יקותיאל ומשה בן אברהם.

## רקע וכתיבה
לאורך השיר, אדם מונה שערוריות שהתרחשו בקריירה המוזיקלית שלו והביקורת שהופנתה כלפיו. בין היתר, אדם מתייחס לזיוף גילו בתוכנית המציאות "כוכב נולד" ("התחלת בשקר נולדת בכוכב"), המחלוקות על הופעתו בפארק הירקון יחד עם ניקי ג'אם ("הפורטוריקאני על במה מתפרקת") ועל שירו "קאקדילה" בקרב יוצאי ברית המועצות והביקורת של שרת התחבורה מרב מיכאלי ("אני לא נלחם על הביקורת משרת התחבורה") וזוגיותו המתוקשרת עם הדוגמנית יעל שלביה ("אולי זה זמן לחתונה בדיוק הכרת את יעל"). בנוסף, הוא מתייחס לעזיבתו לדובאי יחד עם שלביה וטוען: "אני לא עוזב אני לא בורח / נוסע לחפש את הנשמה שלי / אולי אחזור הרבה יותר שמח / אמצא ברחובות את השלווה שלי באמת").

על השיר סיפר אדם: "רציתי לספר לכם קצת ממה שעובר עליי בתקופה האחרונה", ואף צירף מסר לקהל: "להוציא שיר בשבילכם ובשבילי ולהגיד לכם בעצמי: 'אני לא עוזב אני לא בורח, נוסע לחפש את הנשמה שלי'. מוזיקה ואתם זה החיים שלי".

## תגובות
השיר התקבל באופן חיובי על ידי הקהל ואף זכה לתמיכה מידוענים שונים, ובהם מגיש הטלוויזיה חיים אתגר, השף טום אביב והזמרת מאיה בוסקילה, ששיבחו את פתיחותו של אדם בתוכן השיר.

### קבלה ביקורתית
מבקרי המוזיקה נתנו לשיר ביקורות מעורבות. דודי פטימר ממעריב טען ש"השיר הזה הוא בעיני אחד הגרועים שאדם הוציא". הוא ציין שהניסיון של אדם לכתוב "אוטוביוגרפיה מוזיקלית" לא נחל הצלחה: "לצערי במקרה של השיר הזה אדם בעיקר מסכם לנו את מה שמדורי הרכילות כתבו ופמפמו לנו יומם וליל אודותיו ועם זאת הוא בעצם לא מחדש וגם לא מגיב אלא די מתבכיין כמו ילד קטן על מחיר הפרסום שהוא משלם". אף על פי כן, רונן טל מהארץ ציין את השיר לחיוב ויצא להגנתו של אדם: "האם עומר אדם זכאי להנחה מיוחדת בגלל שהוא מוצא זמן לשמח ילדים אצלו בבית? כי הפרסום והתהילה גובים מחיר? ברור שלא. אבל אולי בכל זאת כדאי להקשיב לו כשהוא שר 'נוסע לחפש את הנשמה שלי/ אולי אחזור הרבה יותר שמח'".

## הצלחה מסחרית
השיר זכה להצלחה בעיקר בשירותי ההסטרימינג, ובמצעדים של ספוטיפיי ויוטיוב, הגיע השיר למקומות הראשונים. גם בתחנות הרדיו זכה השיר להצלחה, והגיע בשיאו למקום הראשון במצעד העשירייה של כאן גימל, החמישי במצעד הרשמי של גלגלצ והשביעי במצעד השבועי של מדיה פורסט.

נכון לדצמבר 2025 יש לשיר למעלה מ-11 מיליון צפיות ביוטיוב.

## מיקומי שיא

## הערות שוליים

קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירים בעברית
קטגוריה:שירים שנכתבו על ידי אודיה
קטגוריה:סינגלים שהגיעו למקום הראשון בעשירייה
פרובינציית מגדבורג

**פרובינציית מגדבורג** (בגרמנית: **Provinz Magdeburg**) הייתה מחוז של המדינה החופשית פרוסיה בתוך גרמניה הנאצית בין השנים 1944 עד 1945. בירת המחוז הייתה מגדבורג.

## היסטוריה
המחוז הוקם ב-1 ביולי 1944 מתוך Regierungsbezirk Magdeburg, אזור ממשלתי מפרובינציית סקסוניה לשעבר.

המחוז נכבש על ידי חיילים אמריקאים לאחר כיבוש מגדבורג באפריל 1945 במהלך מלחמת העולם השנייה. לאחר שהשטח הועבר משליטה אמריקאית לסובייטית, הוא מוזג עם האלה-מרזבורג ואנהלט כדי ליצור מחדש את פרובינציית סקסוניה, מאוחר יותר שונה שמה למחוז סקסוניה-אנהלט ובסופו של דבר למדינה הפדרלית של סקסוניה-אנהלט.

## הערות שוליים

קטגוריה:פרובינציות פרוסיה
קטגוריה:מדינות וטריטוריות שהתפרקו ב-1945
קטגוריה:מדינות וטריטוריות שהוקמו ב-1944
פרובינציית האלה-מרזבורג

**מחוז האלה-מרזבורג** (בגרמנית: **Provinz Halle-Merseburg**) הייתה פרובינציה של המדינה החופשית פרוסיה מ-1944 עד 1945. בירת המחוז הייתה העיר מרזבורג.

## היסטוריה
האלה-מרזבורג הוקמה ב-1 ביולי 1944, מתוך Regierungsbezirk Merseburg, אזור מנהלי של פרובינציית סקסוניה לשעבר. מושל המחוז החדש היה יואכים אלברכט אגלינג, הגאולייטר של הגאו הנאצי האלה-מרזבורג. בשנת 1945, פרובינציית האלה-מרזבורג הוכפפה בחזרה לפרובינציית סקסוניה שהוקמה מחדש.

## קישורים חיצוניים

## הערות שוליים

קטגוריה:האלה
קטגוריה:פרובינציות פרוסיה
קטגוריה:מדינות וטריטוריות שהתפרקו ב-1945
קטגוריה:מדינות וטריטוריות שהוקמו ב-1944
סקסוניה-אנהלט (1945–1952)

**מדינת סקסוניה-אנהלט** (בגרמנית: **Land Sachsen-Anhalt**) הייתה תת-חלוקה של אזור הכיבוש הסובייטי (עד 1949) ומדינה של גרמניה המזרחית (מ-1949) המקבילה באופן נרחב למדינת סקסוניה-אנהלט הגרמנית של ימינו.

## היסטוריה
לאחר נסיגת צבא ארצות הברית מהחלקים המערביים - בעקבות הסכמי ועידת יאלטה - היא הוקמה כחלוקה מנהלית בשם **פרובינציית סקסוניה** (בגרמנית: **Provinz Sachsen**) על ידי הממשל הצבאי הסובייטי בגרמניה (SMAD) ביולי 1945. הקמת המחוז הייתה הקמתו מחדש של מחוז סקסוניה שהיה קיים בפרוסיה מ-1816 עד 1944. ב-1 ביולי 1944, מחוז סקסוניה חולק על פי קווים של שלושת מחוזות הממשל שלו האלה-מרזבורג (הפכה למחוז), מגדבורג (הפכה למחוז) וארפורט (הפכה לחלק מתורינגיה). שני המחוזות הפכו לחלק מהמדינה החדשה, כולל חלקים קטנים של תורינגיה (אולשטדאט) והחלקים הכבושים הסובייטיים של אנהלט (דסאו) ובראונשווייג (הסובבים את האזורים של קלוורדה ובלנקנבורג). לאחר הבחירות הראשונות ללנדטאג באוקטובר 1946, שונה שם המדינה ל**מחוז סקסוניה-אנהלט** (בגרמנית: **Provinz Sachsen-Anhalt**) באותו יום. עם ביטול פרוסיה בפברואר 1947, היא נקראה **מדינת סקסוניה-אנהלט**. בהשוואה לחלוקות האדמיניסטרטיביות של גרמניה הנאצית, היא כללה את הגאו מגדבורג-אנהלט, האלה-מרזבורג וחלקים קטנים של דרום הנובר-בראונשווייג ותורינגיה.
## קישורים חיצוניים

קטגוריה:מדינות וטריטוריות שהתפרקו ב-1952
קטגוריה:מדינות וטריטוריות שהוקמו ב-1945
מטאטריגון מיקרופוס

**מטאטריגון מיקרופוס** (שם מדעי: *Megatrygon microps*) הוא מין של דג סחוס ממשפחת הטריגוניים, המצוי לאורך האזור האינדו-פסיפי שבין הודו לצפון אוסטרליה וצפונה עד הפיליפינים. דג זה הוא המין היחיד בסוגו. המין תואר בידי החוקר הסקוטי נלסון אנננדייל  ב-1908. עם זאת הסוג עצמו תואר ב-2016.
## מאפיינים
הטריגון בעל הוא דג פלאגי השוכן בים הפתוח אך גם בשוניות אלמוגים, לגונות ושפכי נהרות שונים בתפוצתו, כמו הגנגס. למעשה טריגון זה הוא חצי-פלגי מאחר שהוא שוכן גם בשוניות עמוקות יחסית וקרירות בהרבה מפני השטח.

טריגון זה מגיע למוטת סנפירים של 2.2 מטרים ואורך כולל של 3.2 מטרים, מה שהופך אותו לגדול ביחס לקרוביו. הוא מאופיין בסנפירי חזה בצורת יהלום והוא בעל זנב ארוך ופחוס, מזוקר מעט מעלה ועליו עוקץ הנושא שורת זיזים. בניגוד לשאר קרוביו הוא בולט יתר לרוחב כשרוחב "כנפיו" ארוך פי 1.4 מאורך הגוף. העיניים שלו קטנות מאוד, מה שהביא לשמו העממי באנגלית: "Smalleye stingray", ומסתיימות עם פתחי הזימים הגדולים מהם בהרבה. הטריגון משריץ טריגונים קטנים המתפתחים ברחם. כמו טריגונים אחרים הוא ניזון מדגים, סרטנים ומסילוניות.

שימורו של טריגון זה קשה להערכה מאחר שהוא נדיר גם באזורי תפוצתו, אך הדבר מוסבר מאחר שהוא נודד במים עמוקים יחסית. לעיתים די רחוקות הם נתפסים כשלל לוואי של דיג מסחרי ובאזרים כמו מוזמביק לעיתים דגים אותם למאכל בצלצלים.

## קישורים חיצוניים

*כתבה על המטאטריגון בערוץ נשיונל ג'יאוגרפיק 

## הערות שוליים

קטגוריה:טקסונים שתוארו בידי נלסון אנאדייל
קטגוריה:בעלי חיים שתוארו ב-2016
קטגוריה:טריגוניים
קטגוריה:דגי סחוס יחידים בסוגם
קטגוריה:מגה-פאונה של האוקיינוס ההודי
גרג לנדסמן

**גרגורי ג'ון לנדסמן** (באנגלית: **Gregory John Landsman**; נולד ב-4 בדצמבר 1976) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוהיו. לנדסמן, חבר המפלגה הדמוקרטית, מייצג מחוז בחירה החולש מחוז וורן בו שוכנת העיר סינסינטי. בשנים 2018–2022 היה חבר מועצת עיריית סינסינטי, ובבחירות 2022 נבחר לקונגרס האמריקאי אחרי שהביס את נציג המחוז המכהן סטיב שאבוט.

## ביוגרפיה
לנדסמן, בן למשפחה יהודית, נולד וגדל בסינסינטי. בשנת 1999 השלים באוניברסיטת אוהיו לימודי תואר ראשון במדע המדינה ובכלכלה, ולאחר מכן קיבל תואר שני בתאולוגיה מבית הספר דיווייניטי של אוניברסיטת הרווארד בשנת 2004. ב-2007 מונה לנדסמן בידי מושל אוהיו טד סטריקלנד למנהל היוזמות האמוניות והקהילתיות בממשלו.

לנדסמן שימש כמנכ"ל החברה "Strive" עד דצמבר 2015. לאחר מכן הוביל את "Preschool Promise", יוזמה שהעמידה במשך שנתיים מימון לגן ילדים עבור כל כל בני השלוש והארבע בסינסינטי. "Preschool Promise" שולבה בהיטל משותף עם בתי ספר ציבוריים בסינסינטי, וההיטל החל לפעול בנובמבר 2016. בשנת 2013 התמודד לנדסמן למועצת עיריית סינסינטי, אך הפסיד. ב-2017 התמודד שוב והפעם נבחר לאחד ממושבי המועצה. ב-2021 נבחר מחדש.

בשנת 2018, לנדסמן וארבעה חברי מועצה נוספים (פ. ג'. סיטנפלד, כריס סילבאך, ונדל יאנג, וטאמאיה דנארד), שנודעו בצוותא כ"כנופיית החמישה", התגלו כמי שדנים בענייני מועצת העיר באמצעות מסרונים. הם דיברו על כיצד ניתן לשמור על תפקיד מנהל המועצה ואולי ליטול את השלטון מראש העיר. במרץ 2019, כנופיית החמישה הסכימה למסור את תמלילי המסרונים שלהם כדי ליישב תובענה ייצוגית שהוגשה על ידי פעיל מקומי נגד מיסוי. המסרונים פורסמו באתרי האינטרנט של משרד עורכי הדין שתבע את כנופיית החמישה. לא הוגשו כתבי אישום פליליים.

ב-2021, לקראת בחירות 2022, גייסו בכירים במפלגה הדמוקרטית את לנדסמן להתמודד לבית הנבחרים של ארצות הברית במחוז הקונגרס הראשון של אוהיו מול נציג המחוז המכהן סטיב שאבוט. לנדסמן הכריז על מועמדותו בינואר 2022 והביס את שאבוט ביום הבחירות הכלליות בנובמבר בפער של 5%. הוא הושבע לתפקידו בראשית ינואר 2023, עם התכנסות הקונגרס ה-118 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:בוגרי אוניברסיטת אוהיו
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יהודים חברי בית הנבחרים של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1976
פסגת האלאם

**פסגת האלאם** (באנגלית: **Hallam Peak**) היא פסגת סלע נישאת באזור גבעות קוקרי של ארץ ויקטוריה, שבאנטארקטיקה.

שיא גובהה של הפסגה 900 מטרים מעל פני הים.

הפסגה ממוקמת בין ראשיהם של קרחון אייקן. מהפסגה ניתן לראות את אגם פרייקסל שבעמק טיילור.

## היסטוריה
### מקור השם
שמה של הפסגה ניתן לה על ידי הוועדה המייעצת לשמות אנטארקטיים בשנת 1997.

הפסגה נקראת על שם ד"ר שריל איי. האלאם (Cheryl A. Hallam), שהייתה גאוגרפית של הסקר הגאולוגי של ארצות הברית, התמחתה במערכות מידע גאוגרפי, ועבדה ארבע עונות קיץ באנטארקטיקה, בשנים 1994–1995, 1995– 1996, 1996–1997 ו-1999–2000.

קטגוריה:העמקים היבשים מקמרדו
קטגוריה:ארץ ויקטוריה: הרים
דיוויזיית הלנדווהר העשירית (האימפריה הגרמנית)

**דיוויזיית הלנדווהר העשירית** (בגרמנית: **10. Landwehr-Division**) הייתה דיוויזיה של הצבא הגרמני הקיסרי במלחמת העולם הראשונה.

## היסטוריה
הדיוויזיה הוקמה ב-3 בפברואר 1915 בחזית המזרחית ולחמה שם בקרבות השונים עד שביתת הנשק שם, ובכלל זה הקרב השני על האגמים המזוריים, מתקפת אגם נארוץ' ומתקפת ברוסילוב. באמצע פברואר 1918 היא הועברה לחזית המערבית, שם לחמה בקרבות השונים, ובכלל זה הקרב השלישי על האן והקרב השני על המארן, עד לפירוק הדיוויזיה ב-8 באוגוסט 1918 עקב אבדות כבדות.

## מפקדים
* הרמן קלאוזיוס (3 בפברואר 1915 – 2 במרץ 1916)
* לאו פון שטוקן (3 במרץ 1916 – 22 בנובמבר 1917)
* אלברט פון ורדר (23 בנובמבר 1917 – 8 באוגוסט 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

10
10
יאסין אל-עיארי

**יאסין עבאס אל-עיארי** (בשוודית: **Yasin Abbas Ayari**, בערבית: **ياسين عباس العياري**, בתעתיק מערבית: **יאסין עבאס אלעיארי**; נולד ב-6 באוקטובר 2003 בסולנה שבשוודיה) הוא כדורגלן שוודי המשחק בעמדת הקשר בקבוצת ברייטון אנד הוב אלביון ובנבחרת שוודיה.

## קריירת מועדונים
אל-עיארי גדל במחלקות הנוער של רסונדה וא.י.ק סולנה. הוא ערך 37 הופעות בקבוצה הבוגרת של א.י.ק סולנה במסגרת ליגת העל השוודית, בהן הבקיע ארבעה שערים.

ב-30 בינואר 2023 חתם אל-עיארי על חוזה לארבע שנים וחצי בברייטון אנד הוב אלביון מהפרמייר ליג.

## קריירה בינלאומית
ב-9 בינואר 2023 ערך אל-עיארי את הופעת הבכורה שלו בנבחרת שוודיה, בניצחון 0–2 על נבחרת פינלנד במשחק ידידות.

## קישורים חיצוניים

## הערות שוליים

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני א.י.ק סולנה
קטגוריה:כדורגלני ברייטון אנד הוב אלביון
קטגוריה:כדורגלני נבחרת שוודיה
קטגוריה:כדורגלני קובנטרי סיטי
קטגוריה:כדורגלני בלקברן רוברס
קטגוריה:שוודים ממוצא תוניסאי
קטגוריה:שוודים שנולדו ב-2003
ויילד יות'

**ויילד יות**' () היא להקת אינדי פופ אירית, שייצגה את אירלנד באירוויזיון 2023, שהתקיים בליברפול שב עם השיר "We Are One".

## קריירה
ויילד יות' נוסדה בשנת 2016 בדבלין, בירת אירלנד, על ידי החברים קונור או'דונוהו, קאלום מקאדם, אד פורטר ודייוויד ולן. חבריה כותבים ומפיקים את שיריה לבדם. סינגל הבכורה שלה, "All Or Nothing", יצא לאור במאי 2017. אחריו פורסמו מספר רצועות, שהפכו ללהיטים באירלנד. בעקבות הצלחותיה יצאה הלהקה לסיבובי הופעות משותפים עם לואיס קפלדי ווסטלייף. בשנת 2019 פורסם המיני-אלבום הראשון שלה, *The Last Goodbye*.

סגנון הלהקה תואר כאינדי פופ עם השפעות ממוזיקת הרוק וה-R&B. סולנה, קונור או'דונוהו, היה שותף לכתיבת שירו של ברנדן מארי באירוויזיון 2017, "Dying to Try". בנוסף, עבד בעברו עם אנייטה פלטסקוג, דה סקריפט ובריטני ספירס.

ב-3 בפברואר 2023 ניצחה ויילד יות' את חמשת המשתתפים שהתחרו עמה על הזכות לייצג את אירלנד באירוויזיון 2023 שהתקיים בליברפול. שירה לתחרות היה "We Are One".  ב-11 במאי 2023 ביצעה הלהקה את "We Are One" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## קישורים חיצוניים

* 

## הערות שוליים

קטגוריה:משתתפי אירוויזיון 2023
קטגוריה:נציגי אירלנד באירוויזיון
מגצפלוזאורוס

**מגצפלוזאורוס** (שם מדעי: *Megacephalosaurus*; מילולית: "לטאה עבת-ראש") הוא סוג נכחד של זוחל ימי נכחד ממשפחת הפליוזאוריים, אשר התקיים במימי אמריקה הצפונית במשך הקרטיקון שלפני 93.9 עד 92.9 מיליון שנה במשך הטורון.

הסוג תואר למדע ב-2013 ונכלל בו מין יחיד - *Megacephalosaurus eulerti*. הוא התגלה כבר ב-1950 על סמך מספר ממצאי שלד שהתגלו בתצורות: "Carlile Shale" ו-"Greenhorn Limestone" שבקנזס ושאר המערב התיכון. לפני זה הוא תואר כמין של בראכאוכניוס, אך הופרד לאחר בדיקה מחודשת של הממצאים.

זוחל זה היה אחד מהגדולים מכל הפליוזאורים, באורך משוער של 6 עד 9.5 מטרים עם גולגולת ענקית באורך 1.75 מטר. גולגות זו הייתה בעלת מאפיינים של הקרונוזאורוס והבראכאוכניוס ועוד כשהשיניים שלהם היו דקות ומצויות בקדמת הלסת. הדבר מרמז שהטורף ניזון מטרף קטן ממנו בהרבה כמו דגים, עופות ימיים וזוחלים ימיים קטני-ממדים.

## קישורים חיצוניים

קטגוריה:פליוזאוריים
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-2013
אירו חצ'אנובי

**אִירִינָה חֶצַ'אנוֹבִי** (; נולדה ב-3 בדצמבר 2000), ידועה בשם הבמה שלה **אִירוּ** (), היא זמרת-יוצרת גאורגית. זכתה באירוויזיון הילדים 2011 עם השיר "Candy Music", כשהייתה חברה בלהקת הבנות "קנדי". ב-2023 זכתה בעונה החמישית של *The Voice Georgia*, ונבחרה לייצג את גאורגיה באירוויזיון 2023, שהתקיים בליברפול שב.

## ביוגרפיה
[ממוזער|240px|חצ'אנובי (מרכז) לאחר זכייתה ב[אירוויזיון הילדים 2011]]
חצ'אנובי נולדה ב-3 בדצמבר 2000 בטביליסי, בירת גאורגיה. בשנת 2011 ייצגה את גאורגיה באירוויזיון הילדים 2021 בירוואן, בירת ארמניה, כחלק מלהקת הבנות "קנדי מיוזיק". היא ניצחה באירוע עם 108 נקודות.

בשנת 2019 השתתפה ב-*Georgian Idol*, וב-2021 הוציאה לאור את סינגל הבכורה שלה, "No Jerk Around Me".

בשנת 2022 הופיעה באירוויזיון הילדים 2022, כחלק מסדרת הופעות של זוכי התחרות בעבר. היא הייתה שותפה לכתיבת השיר הגאורגי באותה האירוע, "I Believe", שהגיע למקום השלישי.

מאוחר יותר באותה שנה השתתפה בעונה החמישית של *The Voice Georgia*. ב-2 בפברואר 2023 זכתה בתחרות, ונבחרה לייצג את גאורגיה באירוויזיון 2023. ב-11 במאי 2023 ביצעה חצ'אנובי את "Echo" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:זמרות גאורגיות
קטגוריה:טביליסי: אישים
קטגוריה:משתתפי The Voice
קטגוריה:זוכי אירוויזיון הילדים
קטגוריה:משתתפי אירוויזיון 2023
קטגוריה:נציגי גאורגיה באירוויזיון
קטגוריה:ילידות 2000
We Are One

"**We Are One**" (בעברית: "**אנחנו אחד**") הוא סינגל שהוקלט על יד להקת האינדי פופ האירית ויילד יות'. את השיר הוציאה לאור ב-27 בינואר 2023 חברת התקליטים אימפרקפטלי פרפקט רקורדס. הוא ייצג את אירלנד באירוויזיון 2023, שהתקיים בליברפול שב, לאחר שזכה ב-*Eurosong 2023*, הקדם האירי לאירוויזיון.

## על השיר
בריאיון לאתר מעריצי תחרות הזמר של האירוויזיון, ESCBubble, אמר סולן הלהקה, קונור אודונוהו, שההשראה לכתיבת השיר נעוצה במשימתו הבין-לאומית של האירוויזיון, להביא אחדות לאירופה. הוא הסביר ש-"We Are One" מביא מסרי שלום ואחדות לאנשים.

## לפני האירוויזיון
*Eurosong 2023* הוא אירוע שהופק על ידי רשות השידור האירית RTÉ במטרה לבחור את הנציג ואת השיר האירי לאירוויזיון 2023. היא שודרה במהלך מהדורה מיוחדת של התוכנית *The Late Late Show*. זהות הזוכה נודעה באמצעות שילוב של הצבעות השופטים המקצועיים, קולות חברי השיפוט הבין-לאומיים וההצבעות הדיגיטליות של הצופים בבית.

ב-3 בפברואר 2023 נערך גמר הקדם בסטודיו 4 של RTÉ בדבלין, בהגשתו של ראין טוברידי. "We Are One" הגיע למקום הראשון עם 34 נקודות מתוך 36 אפשריות, והוכרז כמנצח של האירוע.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אירלנד שובצה למחצית הראשונה של חצי הגמר הראשון, שהתקיים ב-9 במאי 2023,
ממוזער|400x400 פיקסלים|ויילד יות' בחצי הגמר הראשון
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה שישית, לפני קרואטיה ואחרי פורטוגל. ב-9 במאי 2023 ביצעה הלהקה את "We Are One" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי אירלנד באירוויזיון
קטגוריה:שירים באנגלית
קטגוריה:שירי שלום
Nonsense

"**Nonsense**" (בעברית: "**שְׁטוּיוֹת**") הוא שיר שהוקלט על ידי הזמרת האמריקאית סברינה קרפנטר עבור אלבום האולפן החמישי שלה, *[[Emails I Can't Send]]*. את השיר כתבו קרפנטר וסטף ג'ונס, והפיק ג'וליאן בונטה. השיר יצא לאור כרצועה התשיעית של האלבום, ומאוחר יותר הפך לסינגל החמישי מתוכו, לאחר שצבר פופולריות בפלטפורמת רבה שיתוף המדיה טיקטוק.

הווידאו קליפ הנלווה לשיר יצא לאור ב-10 בנובמבר 2022. בנוסף, פורסמו גרסת "sped up" לשיר, וגרסת רמיקס לחג המולד בשם "A Nonsense Christmas".

## רקע והוצאה לאור
השיר יצא לאור ב-15 ביולי 2022, לצד שאר האלבום. השיר נכתב במהלך סשן לכתיבת האלבום *Emails I Can’t Send* בשנת 2022. קרפנטר כמעט והשמיטה את השיר מהאלבום מכיוון שחשבה שהוא לא מתאים לטון הכללי של האלבום. ב-30 ביוני 2022 הכריזה קרפנטר על אלבום האולפן החמישי שלה, *Emails I Can't Send*, וב-5 ביולי פרסמה את רשימת הרצועות שלו דרך חשבונות המדיה החברתית שלה, כאשר "Nonsense" נחשף כרצועה התשיעית באלבום.

במהלך סיבוב ההופעות שלה לקידום האלבום, *Emails I Can't Send Tour*, החלה קרפנטר לשנות את מילות קטע הסיום של השיר, כך שיתאימו לעיר שבה הופיעה. הגרסאות השונות לסוף השיר החלו לצבור ויראליות בפלטפורמת שיתוף הווידאו טיקטוק. הוויראליות של השיר, יחד עם הפיכתו לחביב המעריצים, הביאו את קרפנטר לבחור ב-"Nonsense" כסינגל הבא של האלבום.

בדצמבר פרסמה קרפנטר גרסת חג המולד לשיר בשם "A Nonsense Christmas", שמילותיה תוארו כ"חגיגיות ופלרטטניות יותר" משל המקור.

## ביקורות
### רשימות ודירוגים

## הצלחה מסחרית
"Nonsense" דורג לראשונה במקום ה-8 במצעד השירים מתחת להוט 100 של בילבורד, ושהה 3 שבועות במצעד. ב-28 בינואר 2023, נכנס השיר לראשונה לבילבורד הוט 100, בו דורג במקום ה-75, והיה לשיר השני של קרפנטר שנכנס למצעד. במהלך אותו שבוע זכה השיר לכ-5.82 מיליון השמעות בארצות הברית לבדה, עלייה של כ-66% מהשבוע הקודם בנתוני הסטרימינג. השיר אף הגיע למקום ה-36 במצעד הבילבורד גלובל 200.

ב-26 בינואר 2023 דורג השיר לראשונה במקום ה-69 במצעד הסינגלים הבריטי, ובשבוע שלאחר מכן נכנס הוצב במקום ה-32. בכך, הפך "Nonsense" לסינגל השני של קרפנטר שנכנס ל-40 המובילים במצעד, לאחר "Skin" שהגיע למקום ה-28.

## וידאו קליפ
הקליפ ל-"Nonsense", בבימויה של דניקה קליינקנכט, עלה לערוץ היוטיוב של קרפנטר ב-10 בנובמבר 2022.

## רשימת רצועות
* **הורדה דיגיטלית / סטרימינג – גרסת sped up**
# "Nonsense" – 2:43
# "Nonsense" (Sped Up version) – 2:17
* **הורדה דיגיטלית / סטרימינג – "A Nonsense Christmas"**
# "A Nonsense Christmas" – 2:33
# "Nonsense" – 2:43

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## A Nonsense Christmas
בנוסף ליציאת הסינגל הרשמי, יצאו גרסה מואצת ורמיקס לחג המולד, בשם "A Nonsense Christmas".

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי סברינה קרפנטר
קטגוריה:שירים באנגלית
קטגוריה:שירים שהופקו על ידי ג'וליאן בונטה
קטגוריה:שירים שנכתבו על ידי סטף ג'ונס
קטגוריה:שירים שנכתבו על ידי סברינה קרפנטר
קטגוריה:סינגלים בהוצאת איילנד רקורדס
קאיפורה

**קאיפורה** (שם מדעי: *Caipora*) הוא סוג של קוף קדום ממשפחת קופי העכביש, אשר התקיים באמריקה הדרומית של סוף הפליסטוקן באזורי יער עבות שהשתרע באזור בתקופתו.

## תיאור
הסוג התגלה ב-1992 במערה "Toca da Boa Vista" שבבאהיה בצפון-מזרח ברזיל ותואר לאחר ארבע שנים, ב-1996 בידי החוקרים: Cartelle & ו-Hartwig, כשהוא נקרא על הישות המסתורית "Caipora", המכונה: "תושב היער" בידי עמי ברזיל. הסוג מכיל מין אחד - *Caipora bambuiorum*, אשר נקרא על חברת המחקר הברזילאית "Grupo Bambui". בעבר הוא נחשב לבן לסוגים אחרים כמו הפרוטופיתקוס והקרטלס הגדולים יותר. ממצאיו תוארכו ללפני 10,000 שנה מזמננו, מעט לפני ההולוקן.

קוף זה היה קרובם של השאגן, המורוקי וקוף העכביש, אך היה כבד יותר והגיע עד למשקל של 20.6 ק"ג. הוא ידוע רק ממאובנים שהשתמרו מפיסת הנאוקרניום (Neurocranium) או "קופסית המוח". אף שאלה לא השתמרו נראה שהיו לו גפיים ארוכות ללפיתת ענפים וכנראה שגם זנב לופתני בדומה לקרוביו. ככל הנראה הוא דמה לקופי המורוקי וניזון בעיקר מעלים.

## הערות שוליים

קטגוריה:בעלי חיים שתוארו ב-1996
קטגוריה:קופי עכביש
קטגוריה:יונקים שחיו בפלייסטוקן באמריקה הדרומית
קטגוריה:פרימטים שחיו בפלייסטוקן
קטגוריה:מאובני טקסונים שתוארו ב-1996
קטגוריה:ערכים שבהם מתאר הטקסון אינו מתאים
קרטלס

**קרטלס** (שם מדעי: *Cartelles*) הוא סוג של קוף קדום ממשפחת קופי העכביש, אשר התקיים באמריקה הדרומית של הפליסטוקן כשהוא חי לפני 15 אלף שנה מזמננו, מעט לפני ההולוקן.
 
## תיאור
המאובנים של הסוג התגלו ב-1992 במערה "Toca da Boa Vista" שבבאהיה בצפון-מזרח ברזיל, לצידם של פרימטים נוספים כמו הפרוטופיתקוס והקאיפורה. הוא תואר למדע ב-2013 בידי החוקרים Halenar ו-Rosenberger כששמו ניתן להוקרת החוקר קאסטור קרטל (Cástor Cartelle), אשר חשף את מאובניו. הסוג הכיל מין יחיד: *Cartelles coimbrafilhoi*.

קוף זה הגיע למשקל של 24 ק"ג, מה שהופך אותו לאחד מהגדולים שבקופי העולם החדש לצד הפרוטופיתקוס. מבנה השלד שלו מרמז שבניגוד לקרוביו דווקא התקיים רוב זמנו על הקרקע, אך עדיין ידע לטפס על עצים כדי להימלט מטורפים. מבנה השלד המאובן של הקוף דמה מעט לזה של קופי עכביש או המורוקי אך מחקרים על מבנה הגולגולת שלו מרמזת על קרבתו לקופי שאגן וייתכן שהיה אוכל עלים קולני כמוהו, אם כי כבד יותר.

## קישורים חיצוניים

## הערות שוליים

קטגוריה:קופי עכביש
קטגוריה:יונקים שחיו בפלייסטוקן באמריקה הדרומית
קטגוריה:פרימטים שחיו בפלייסטוקן
קטגוריה:מאובני טקסונים שתוארו ב-2013
ברוק לין הייטס

**ברוק לין הייטס** הוא שם הבמה של **ברוק אדוורד הייהו** (נולד ב-10 במרץ 1986), מלכת דראג, רקדנית בלט ואישיות טלוויזיה קנדית. אחרי שעבדה כרקדנית בבלט קייפ טאון סיטי ולס בלטס טרוקדרו דה מונטה קרלו, הייטס התחרתה בעונה ה-11 של המרוץ לדראג של רו פול. הייטס הגיעה למקום השני לאחר שהפסידה לאיבי אודלי. הייטס היא הקנדית הראשונה שהתחרתה בתוכנית. הייטס היא גם מנחה ראשית בתוכנית הספין אוף המרוץ לדראג של קנדה, מתמודדת המרוץ לדראג הראשונה שהפכה לשוטפת במשרה מלאה בזיכיון.

## ביוגרפיה
הייהו נולד ב-10 במרץ 1986 בטורונטו, קנדה. הוא למד בתיכון לאומניות אטוביקוק. כשהוא היה בן 15, הוא התחיל ללמוד בלט בבית הספר הלאומי לבלט של קנדה ולמד במשך חמש שנים. הוא יצא מהארון כשהוא היה בן 18. הוא ממוצא שוודי וצרפתי.

## קריירה
בגיל 20, הייטס עברה לדרום אפריקה והופיעה בבלט קייפ טאון סיטי. מאוחר יותר, היא עברה לניו יורק והצטרפה ללס בלטס טרוקדרו דה מונטה קרלו, להקת בלט של גברים בלבד בדראג. ב-2014, הייטס זכתה בתחרות היופי מיס קונטיננטל.

ב-24 בינואר 2019, הוכרז שהייטס תשתתף בעונה ה-11 של המרוץ לדראג של רו פול. היא זכתה בשלושה אתגרים בפרקים אחד, חמש ו-11 והייתה בפסגה תשע פעמים, הכי הרבה פעמים של מלכה בעונה אחת של התוכנית. היא התחרתה בליפ סינק נגד איבי אודלי לשיר "Sorry Not Sorry" של דמי לובאטו שממנו שתיהן ניצלו, מה שנחשב לאחד מהליפ סינקים הכי טובים בתולדות התוכנית. הייטס הגיעה בסוף העונה למקום השני.

ביוני 2019, הייטס הייתה אחת מ-37 מלכות דראג שהופיעו על עמוד השער של המגזין ניו יורק. ב-26 בספטמבר, הוכרז שהיא תהיה שופטת במשרה מלאה במרוץ לדראג של קנדה, תוכנית הספין אוף של המרוץ לדראג של רו פול. היא המתמודדת הראשונה מהזיכיון שהפכה לשופטת במשרה מלאה. ב-11 בנובמבר היא זכתה בפרס בחירת הקהל ל"קנדית הכי שווה הייפ".

ב-25 במרץ 2021, הייטס הוציאה סינגל עם פריאנקה בשם "Queen of the North". במאי 2021, הייטס, והשופטים הנוספים בתוכנית, סטייסי מקנזי וג'פרי בויאר-צ'פמן זכו ב-Canadian Screen Award למנחה או המגיש הטוב ביותר בתוכנית אמיתית או מציאות/תחרות. באותו החודש, היא השיקה פודקאסט עם פריאנקה בשם "Famous This Week" והוכרזה כמנחה של "1 Queen 5 Queers", חידוש של "1 Girl 5 Gays".

## חיים אישיים
ממוזער| ברוק לין הייטס ב-2019
הייטס גרה בנאשוויל, טנסי לפני שהתקבלה למרוץ לדראג. מאז היא עברה ללוס אנג'לס, קליפורניה. אימהות הדראג שלה הן פארה אן. הייטס וושינגטון הייטס, ואחות הדראג שלה היא הבן לי הייטס.

## פילמוגרפיה
### קולנוע

### קליפים

### טלוויזיה

### סדרות רשת

### פרסים ומועמדויות

## קישורים חיצוניים

קטגוריה:מתמודדי המרוץ לדראג של רו פול
קטגוריה:קנדים שנולדו ב-1986
גריאזי

**גריאזי** (ברוסית: **Гря́зи**) היא עיירה והמרכז האדמיניסטרטיבי  של האזור המנהלי גריאז'ינסקי שבמחוז ליפצק, רוסיה. העיירה ממוקמת על גדות נהר מאטיירה  (היובל השמאלי של נהר וורונז'), כ-30 קילומטרים דרומית מזרחית לעיר ליפצק, המרכז האדמיניסטרטיבי של מחוז ליפצק. לפי מפקד האוכלוסין שנערך ב-2010 אוכלוסיית העיירה מונה כ-46,807  איש.

## היסטוריה
העיירה נוסדה במחצית השנייה של המאה ה-19, כיישוב סביב תחנת הרכבת גריאזי, שנפתחה ב-1868. היישוב קיבל מעמד של עיירה בשנת 1938.

## מעמד מינהלי ועירוני
במסגרת החטיבות המנהליות, גריאזי משמשת כמרכז האדמיניסטרטיבי של האזור המנהלי גריאז'ינסקי. כחטיבה אדמיניסטרטיבית, היא נכללת בתוך האזור המנהלי גריאז'ינסקי כעיירה גריאזי תחת סמכות **השיפוט המחוזית**. כחטיבה מוניציפלית, העיירה גריאזי היא תחת תחום השיפוט המחוזי של האזור העירוני של גריאז'ינסקי כ**"התיישבות העירונית גריאז'י"**.

## קישורים חיצוניים

* 

קטגוריה:מחוז ליפצק: יישובים
קטגוריה:יישובים שהוקמו ב-1868
סניווה

**סניווה** (שם מדעי: *Saniwa*) הוא סוג נכחד של לטאה ממשפחת הכוחיים, אשר התקיימה במשך האאוקן שלפני 48 מיליון שנה. היא הלטאה הראשונה מבני משפחתה שהתגלתה באמריקה הצפונית והיא תוארה ב-1870 למדע בידי החוקר ג'וזף ליידי. משמעות השם שניתנה לליידי מהחוקר פרדיננד ונדביר היידן על שם הכינוי המקומי של כמה שבטי אינדיאנים למספר לטאות מדבריות: "Saniwa".

המאובנים של הלטאה התגלו בתצורות ברידגר  ובתצורות הנהר הירוק  בויומינג. כיום כלולים בה 2 מינים, אשר תקפותם נתונה במחלוקת: *Saniwa ensidens* ו-*Saniwa orsmaelensis*.
## מאפיינים
זנבה של הסניווה היה ארוך ומייצב והיה כמחצית מאורכה שהגיעה ל-1.3 עד 2.1 מטרים. היה לה חוטם מחודד, נחיריים מגודלות ושיניים מעוקלות רבות בלסת, דומות לשיני נחש וגפיים קצרות יחסית. לפי מחקר מ-2018 Saniwa ensidens גם ניחנה בשתי עין הקודקוד אחת מאחורי השנייה, אחת מהן כמו של חולייתנים פרימיטיביים מתוך בלוטת האצטרובל, בעל החוליות ובעל הלסתות היחיד הידוע כבעל 2 עיני קודקוד.

לטאה זו כנראה חיה בדומה ללטאות כוח בינוניות כמו כוח הנילוס או כוח התחרה וייתכן שחיה בקרבת המים.

## קישורים חיצוניים

## הערות שוליים

קטגוריה:בעלי חיים שתוארו ב-1870
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1870
קטגוריה:כוחיים
קטגוריה:לטאות פרהיסטוריות
קטגוריה:בעלי חיים שחיו באאוקן באמריקה הצפונית
פלאוסניווה

**פלאוסניווה** (שם מדעי: *Palaeosaniwa*; מילולית: "סניווה עתיק") הוא סוג נכחד של לטאה ממשפחת הכוחיים, אשר התקיימה במשך סוף הקרטיקון שלפני 70.6 עד 66 מיליון שנה מזמננו בגיל המאסטריכט. הסוג תואר למדע ב-1928 בידי צ'ארלס ו. גילמור  ונכלל בו מין אחד: *Palaeosaniwa canadensis*.

לטאה זו ידועה רק ממספר מאובנים של שיניים וכמה חוליות, מרביתם חלקיים, מאלברטה, ויומינג ומונטנה ואלו העלו שהיא הגיעה לאורך של 3 עד 3.5 מטרים בקירוב, מה שהופך אותה לאחת מהגדולות שבלטאות הקרטיקון. במראהו דמתה לסניווה המאוחרת יותר, מה שנתן לה את שמה. עקב גודלה כנראה הייתה טורפת-על דומה לכוח ענק מודרני, אשר צדה ביעילות טרף של חולייתנים מקומיים לרבות עופות, יונקים, זוחלים אחרים ודינוזאורים קטנים וכן ביצים ונבלות.

לטאה זו אולי הייתה שייכת לכוחיים עקב מראה, אף שמספר חוקרים טוענים שהיא קרובה יותר להלודרמיים או אף לאב-קדמון נכחד שלהם.

הלטאה הגדולה נכחדה לפני 66 מיליון שנה, עם הכחדת הקרטיקון הגדולה.

## ראו גם
*אספרוזאורוס - לטאה דומה מדרום קוריאה.

## קישורים חיצוניים

קטגוריה:בעלי חיים שתוארו ב-1928
קטגוריה:טקסונים שתוארו בידי צ'ארלס ו. גילמור
קטגוריה:מאובני טקסונים שתוארו ב-1928
קטגוריה:כוחיים
קטגוריה:לטאות פרהיסטוריות
קטגוריה:בעלי חיים שחיו בקרטיקון באמריקה הצפונית
אוסטפאליה

ממוזער|איסטפליה בתוך סקסוניה בערך 1000
ממוזער|326x326 פיקסלים|מפת אוסטפאליה מהמאה ה-19 בסביבות 1000, מציגה יישובים וחלוקות משנה
**אוסטפאליה** (בגרמנית: **Ostfalen**; באוסטפאלית: **Oostfalen**) הוא אזור היסטורי בצפון גרמניה, המקיף את הגאו המזרחי של דוכסות הגזע ההיסטורית של סקסוניה, התחום בערך על ידי נהר ליין במערב והאלבה וזאלה במזרח. הטריטוריה מתכתבת עם החלק הדרום-מזרחי של המדינות של היום סקסוניה התחתונה, מערב סקסוניה-אנהלט וצפון תורינגיה. יחד עם וסטפאליה, מרכז אנגריה ונורדאלבינגיה היה זה אחד מארבעת האזורים המנהליים העיקריים של סקסוניה.

## אטימולוגיה
פירוש השם *Ostfalen* כנראה הוא "מישור מזרחי". *פאלן* היא מילה גרמנית שמשמעותה "שטוח", "מפלס" ו"מישור" וקשורה למילה השוודית העתיקה *fala*, שנמצאת כיום בשמות מקומות כמו Falbygden ופאלון, וכן בעיירה פאלסטדט שבצפון גרמניה. מישור צפון גרמניה של אוסטפאליה ווסטפאליה, המחולק על ידי נהר וזר, עומד בניגוד לאזור ההררי מדרום, לרמות המרכזיות של פרנקוניה ותורינגיה. בניגוד לשם וסטפאליה, שהונצח על ידי דוכסות וסטפאליה שהוחזקה על ידי הארכיבישופים-הבוחרים של קלן, השם אוסטפאליה יצא משימוש בהדרגה כאשר דוכסות הגזע הסקסונית התמוססה עם הדחת הדוכס היינריך הארי ב-1180.

בלשנים גרמנים הציגו מחדש את המונח במאה ה-19 במהלך חקר השפה האוסטפאלית כניב גרמני נמוך. עם עליית חקר הגזע במאה ה-19 ובתחילת המאה ה-20, החלו להזכיר – בעיקר מאת הנס פ.ק. גינתר– תת-סוג "פאלי" (*fälische Rasse*) של "הגזע הארי" לפי התפיסה הנסתרת של הלנה בלוואצקי וחסידיה האריוסופיים.

## היסטוריה
עם תבוסתו של קרל הגדול והטבלתו של הדוכס וידוקינד בשנת 785 במהלך המלחמות הסקסוניות, אדמותיו שולבו באימפריה הפרנקית והסקסונים הומרו יותר ויותר לנצרות. הבישופים של הלברשטאדט והילדסהיים הוקמו במזרח סקסוניה, תחומות על ידי נהר אוקר, בשנים 804 ו-815 בהתאמה. דוכסות סקסוניה מימי הביניים חולקה בין מחוזות אוסטפליה, וסטפאליה ואנגריה.

הטריטוריה האוסטפאלית ברכס הרי הארץ הייתה חלק מאדמות התורשה של היינריך הצייד, הדוכס הסקסוני הראשון שהפך למלך הרומאים ב-919, וצאצאיו לשושלת האוטונית. הם השאירו כמה מנזרים וטירות רומנסקיות, נוף תרבותי שמקיף היום שלושה אתרי מורשת עולמית עם העיירות מימי הביניים גוסלאר וקוודלינבורג, כמו גם את קתדרלת סנט מריה וכנסיית סנט מיכאל בהילדסהיים. מכיוון שהטריטוריה המזרחית גבלה באדמות הסלאבים הפולבים מעבר לנהרות האלבה וזאלה, היא הפכה לנקודת המוצא של *האוסטידלונג* הגרמנית ("התיישבות המזרח") שהתחילה בפלישות של המלך היינריך והמשיכה על ידי המרקיזים הסקסונים.

לאחר שהדוכס מבית ולף היינריך הארי הודח באימפריאלי בשנת 1180, אוסטפאליה חולקה יותר ויותר למדינות קטנות יותר, ובראשן דוכסות בראונשווייג-לינבורג ורוזנויות אנהלט, ורניגרודה ובלנקנבורג וכן העיר הקיסרית של גוסלר, כמו גם השטחים הכנסייתיים של ארכיבישופות מגדבורג, הנסיכויות-בישופויות של הילדסהיים והלברשטאדט ומנזר קוודלינבורג. המסורת הסקסונית הונצחה על ידי הדוכסים האסקנים מסקסוניה-ויטנברג, שהבטיחו לעצמם את הכבוד האלקטורלי ומאוחר יותר הקימו את נסיכות הבוחר מסקסוניה באלבה העליונה.

## קישורים חיצוניים

## הערות שוליים

קטגוריה:טריטוריות היסטוריות
קטגוריה:בראונשווייג: היסטוריה
אאוג'ניו לנדזיו

**אאוג'ניו לנדזיו** (באיטלקית: ** Eugenio Landesio**; 1810–1879) היה צייר איטלקי ותלמידו של צייר הנוף ההונגרי קארוי מרקו האב. הקריירה של לנדזיו במקסיקו התאפיינה בשנותיו באקדמיה של סן קרלוס, שם השפיעה על דורות צעירים יותר של ציור הנוף המקסיקני כמו חוסה מריה ולאסקו גומס.

## שנים מוקדמות
אאוג'ניו לנדזיו נולד בשנת 1810 באלטסנו, כפר ליד טורינו באיטליה, למשפחת צורפים. הוא חי ברומא בילדותו. הוא אהב לצייר מגיל צעיר ואביו השלים עם העובדה שהוא יהיה צייר. לנדזיו החל ללמוד ציור נוף אצל הצייר הצרפתי אמדה בורז'ואה (Amédée Bourgeois) והמשיך להיות תלמידו של צייר הנוף ההונגרי קארוי מרקו האב.

## הגעה למקסיקו
כמו המורה שלו, לנדזיו היה צייר נוף רומנטי, עם נטייה להדגיש את המתיקות של הסצנות שצייר. עבודתו נודעה במקסיקו כאשר כמה מציוריו נרכשו על ידי האקדמיה של סן קרלוס. בינואר 1855, בהזמנתו של הצייר הקטלוני פלגרי קלבה, שהיה מנהל המדור לציור דמויות באקדמיה, הוא נסע למקסיקו כדי להעביר שיעורים בנוף, פרספקטיבה ועקרונות הקישוט.

לנדזיו כתב שלושה ספרים על ציור נוף ששימשו כספרי לימוד לתלמידי האקדמיה של סן קרלוס.

בשנת 1873, במהלך ממשלו של הנשיא סבסטיאן לרדו דה טחדה, המורים באקדמיה נדרשו להישבע לדבוק בחוקי הרפורמה, שהועברו במקסיקו מספר שנים קודם לכן ועסקו בהפרדת הדת מהמדינה. אאוג'ניו לנדזיו סירב ונאלץ להתפטר מתפקידו.

## יצירה והוראה
לנדזיו היה בעל השפעה רבה בתחומו, דומה לזו של חבריו הקטלונים שהמליצו עליו בתחומי ציור הדמויות. ניתן לטעון שהעיסוק בציור נוף כפעילות ממוסדת רגילה במקסיקו החל עם לנדזיו. היו לו מספר תלמידים מצטיינים, כולל חוסה חימנס (1830–1859). אחד מתלמידיו היה יוצא דופן, שעתיד היה לבסס את המקצוע במקסיקו ולהפוך למורה הבכיר בדור הבא: חוסה מריה ולסקו גומס (1840–1912).

לנדזיו היה צייר אקדמי בעל כישרון דידקטי ואנליטי רב. בהתאם לנורמות האקדמיות, שיטת ההוראה שלו בסן קרלוס כללה פירוק של הנוף למרכיביו, ולאחר מכן מחקר מפורט הדרגתי של אלמנטים האלה והיצירה הסופית מחדש שלהם למטרות אסתטיות. הוא שילב עבודה בסטודיו עם ציור מהטבע באוויר הפתוח.

לנדזיו הבחין בין שני חלקים גדולים אינטגרליים של הנוף: "מקומות" ו"אירועים". הראשונים כוללים את הסוגים השונים של סביבה וסביבות נוף (שמיים, עלווה, אדמות, מים, מבנים), בעוד שהאחרונים כוללים את קבוצות הדמויות השונות המעניקות למקום נתון תחושת קנה מידה, מאפיינים אקטואליים מבדילים, עניין נרטיבי, או פאן היסטורי (היסטוריה, סצנות פופולריות, צבאיות או משפחתיות, דיוקנאות, בעלי חיים).

## גלריה

File:El Puente de San Antonio en el camino de San Ángel junto a Panzacola, 1855 - Eugenio Landesio.jpg
File:Landesio La hacienda de Colon.jpg
File:Eugenio Landesio - The Valley of Mexico Seen from the Tenayo Hill - Google Art Project.jpg


## קישורים חיצוניים

## הערות שוליים

קטגוריה:ציירים מקסיקנים
קטגוריה:איטלקים שנולדו ב-1810
קטגוריה:נפטרים ב-1879
כנפרגלאים

**כנפרגלאים** (שם מדעי: **Pteropoda**, מיוונית עתיקה: "רגל כנף") היא סדרה של חלזונות אחורני-זימים השוכנים באוקיינוסים ונעים לאורך הים הפתוח בשחייה חופשית. רובם חיים בעשרת המטרים העליונים של האוקיינוס ואורכם פחות מ-1 ס"מ. רכיכות אלה בעלי תפוצה כלל עולמית והם ברובם אוכלי פלנקטון או שהם טורפים רכיכות אחרות השוחות לצידם.

## מיון
הכנפרגלאים כוללים שני ענפים פילוגנטים: Thecosomata (בתרגום מילולי "גוף-מעטפת" ) המכונים פרפרוני הים, ו-Gymnosomata (שפירושו "גוף עירום") המכונים גם מלאכי הים. שני הענפים דומים אחד לשני מבחינה מורפולוגית שניהם קטנים ושקופים, ושתי הקבוצות שוחות באמצעות איברים דמויי כנפיים. 

הדיון האם הענפים אחים זה לזה עדיין פתוח מבחינה מדעית ובמידה ומחקרים עתידיים יגדלו שלא כך הדבר, הדמיון ביניהם מרמז אבולוציה מתכנסת של הסתגלות לאורח החיים שלהן.

*על-משפחה Clionoidea
**משפחה Clionidae
**משפחה Cliopsidae
**משפחה Notobranchaeidae
**משפחה Pneumodermatidae
*על-משפחה Hydromyloidea
**משפחה Hydromylidae
**משפחה Laginiopsidae

## קישורים חיצוניים

* 
* 

קטגוריה:בעלי חיים שתוארו ב-1804
קטגוריה:טקסונים שתוארו בידי ז'ורז' קיווייה
קטגוריה:אחורני-זימים
סרגיי זריאנקו

**סרגיי זריאנקו** (ברוסית: **Сергей Зарянко**;  6 באוקטובר 1818 - 1 בינואר 1870 ) היה צייר דיוקנאות רוסי ומורה לאמנות ממוצא בלארוס.

## ביוגרפיה
הוא היה בנו של צמית באחוזת משפחת לובומירסקי. לאחר שאביו קיבל את חירותו, הם עברו לסנט פטרבורג ונכנסו לעבוד אצל אלכסנדר גוליצין, שלימים יהיה שר בממשלה. הוא גילה כישרון מוקדם לאמנות וקיבל את שיעוריו הראשונים מווסילי אבורין. בשנת 1834, הודות להמלצה של אלכסיי ונציאנוב, הוא הצליח להתחיל להשתתף בשיעורים באקדמיה הקיסרית לאמנויות. 

בתחילה הוא צייר פנים ולא דיוקנאות ולמד ציור נוף אצל מקסים וורובייב. בשנת 1836 הוענקה לו מדליית כסף. שנתיים לאחר מכן, הוא קיבל את התואר "אמן" וזכה במדליית כסף נוספת ב-1841.

בשנת 1843, הוא קיבל תואר "אקדמי" ונסע למוסקבה, שם הפך למורה במכון הצבאי של אלכסנדרוב ועבד כצייר איקונות. החל משנת 1846, הוא גם נתן שיעורים בבית הספר לאדריכלות של ארמון מוסקבה, אך עד מהרה חזר לסנט פטרסבורג והחל לצייר פורטרטים.[2] בשנת 1849, ציוריו של הגנרל פיוטר קרלוביץ' לומנובסקי (1798–1860) וזמר האופרה, אוסיפ פטרוב, ביססו את המוניטין שלו בתחום זה. בשנה שלאחר מכן, דיוקנו של פיודור טולסטוי זיכה אותו בתואר "פרופסור".

ב-1856, בהמלצתו של פיאודור פרינישניקוב, הוא החל לעבוד בבית הספר לציור, פיסול ואדריכלות במוסקבה כפרופסור בכיר לציור והיו בו תלמידים בולטים רבים; כולל וסילי פרוב, אילריון פריאנישניקוב ו-וסילי פוקירב. הוא צייר מעט במהלך שנות ה-60, והתמקד במקום זאת בהוראה לאחר שסבל בעיניו במשך שנים רבות.

## גלריה

 File:Lermontov by S. Zaryanko.jpg
File:Fedor Petrovich Tolstoy b.jpg
File:Sergey Zaryanko 08b.jpg
File:Alexander III by S. Zaryanko (v. 1855, priv. coll.).jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1818
קטגוריה:רוסים שנפטרו ב-1870
בדרך המחתרת לפלסטינה

**בדרך המחתרת לפלסטינה** (באנגלית: **Underground to Palestine**) הוא ספר משנת 1946 מאת העיתונאי האמריקאי י' פ' סטון, שתיעד כמה ממאות אלפי ניצולי השואה, שניסו להגיע למולדת היהודית בארץ ישראל המנדטורית מממחנות העקורים לאחר מלחמת העולם השנייה והשואה.

בשנת 1946 נסע סטון עם אנשי ההגנה לאירופה, שם הוא הצטרף לקבוצת יהודים שיצאו ממחנות העקורים, נדדו ברחבי היבשת, וחיפשו נמל שממנו יוכלו להפליג לארץ ישראל. בהמשך הוא הצטרף להפלגת אניית המעפילים ביריה, שנשאה על סיפונה כאלף מעפילים, שיצאו ממרסיי (נמל סט) לארץ ישראל, ונאבקו במצור הבריטי. האנייה נתפסה על ידי משחתת בריטית ב-29 ביוני 1946 וניגררה לחיפה. שם נעצרו המעפילים וצוות האנייה. סטון תיעד את מסעה של האנייה ואת מעצר המעפילים בספרו "בדרך המחתרת לפלסטינה" (Underground to Palestine). בספר, שיצא לאור בארצות הברית בשנת 1946, הביע סטון אהדה למפעל ההעפלה ולמפעל הציוני. עם הקמת מדינת ישראל היה סטון בין המברכים על הקמתה. במהלך שנות ה-60 של המאה העשרים, הפך סטון את אהדתו למדינת ישראל, לאהדה של התנועה הלאומית הפלסטינית.

סטון כתב שהעקורים עשו מאמצים רבים להגיע למולדת היהודית שלהם בארץ ישראל, אף על פי שהיה להם קל הרבה יותר להגר לארצות הברית. כך הוא כתב:

תרגום:

כיהודים הם נבעטו מכל מקום ועכשיו הם רוצים לחיות כיהודים. שוב ושוב שמעתי אותם אומרים: 'אנחנו רוצים לבנות מדינה יהודית. ... נמאס לנו להזיע ולהקיז את דמנו במקומות שבהם אנחנו לא רצויים״. ... היהודים הללו רוצים את הזכות לחיות כעם, לבנות כעם, לתרום את תרומתם לעולם כעם. האם השאיפות הלאומיות שלהם פחות ראויות מהכבוד של כל עם מדוכא אחר?

העיתונאי ג'ון ר. מקארתור כתב בעיתון הקנדי "הגלוב אנד מייל" אודות הספר "בדרך המחתרת לפלסטינה", שהוא טוב יותר מהספר "עשרת הימים שזעזעו את העולם" של ג'ון ריד.

## היסטוריית הפרסום של הספר
הספר הופיע לראשונה כסדרת מאמרים, שפורסמה בעיתון אמריקאי PM, שפעל בשנות הארבעים של המאה העשרים. סדרת המאמרים זכתה בפרס גילדת העיתונאים של ניו יורק, בעמוד הראשון ב-1947.

בשנת 1978 הודפס הספר מחדש תחת הכותרת:- "בדרך המחתרת, לפלסטינה כפי שהיא משתקפת כעבור שלושים שנה" Underground to Palestine and Reflections Thirty Years Later . הספר הכיל שני פרקים נוספים (*Confessions of a Jewish Dissident* ו-*The Other Zionism*) ששניהם הופיעו במקור כמאמרים שפורסמו ב-New York Review of Books .

הספר "בדרך המחתרת לפלסטינה" אזל, ייתכן, בגלל עמדתו הבלתי פופולרית של סטון בעד פתרון המדינה האחת.

## ראו גם
* הצי הסודי של היהודים
* אקסודוס (ספר)
* מחנות העקורים
* תנועת הבריחה
* ההגנה
* ההעפלה
* המוסד לעלייה ב'
* פלי"ם

## קישורים חיצוניים
* קטע מ"בדרך המחתרת לפלסטינה" העוסק בספינה ביריה
* קטע מ"בדרך המחתרת לפלסטינה" העוסק בספינה וג'ווד

## הערות שוליים

*
קטגוריה:כוח המגן העברי בתרבות ובאמנות
קטגוריה:ההעפלה בתרבות ובאמנות
קטגוריה:ההעפלה
קטגוריה:ניצולי השואה באירופה לאחר השואה
קטגוריה:ארגונים ציוניים
קטגוריה:ההגנה
קטגוריה:ספרי 1946
נחל אמונים

**נחל אמונים** הוא נחל אכזב במדבר יהודה. אורכו כ־6.6 קילומטרים.

## תוואי הנחל
מוצא הנחל ממוקם בגובה של כ־350 מטרים מעל פני הים, במורדותיו המזרחיים של הר קנאים, כקילומטר דרומית לתוואי כביש 3199 (כביש ערד–מצדה). הנחל זורם מזרחה ונשפך אל נחל רחף (הנשפך לים המלח), בגובה 135 מטרים מתחת לפני הים.

אמונים
וייט'ס פרי

[ממוזער|הטענת מעבורת וייט'ס פרי בגדה של מדינת [וירג'יניה, אל מול הגדה שבמדינת מרילנד.]]
**וַייטְ'ס פֶרִי** (באנגלית: **White's Ferry**) הייתה מעבורת כבל שפעלה על פני נהר הפוטומק  במשך 234 שנים והאחרונה מתוך 100 שפעלו בנהר. המעבורת הובילה מכוניות, אופניים והולכי רגל בין מחוז לודון , וירג'יניה ומחוז מונטגומרי , מרילנד. כיום האתר מציע שירותי דייג ופנאי כולל שיט בקאנו. עד לסגירתה ב-2020, המעבורת הסיעה בין 600 ל-800 לקוחות מדי יום.

כבר המתיישבים הראשונים זיהו כי המים השקטים יחסית של נהר הפוטומק במקום, יספקו מיקום אידיאלי למעבורת. ואכן, בשנת 1786 נפתחה בעיירה ליסבורג , מעבורת שקישרה בין שתי גדות הנהר: האחת בווירג'יניה והשנייה שמנגד במרילנד. המעבורת נקראה בעת ההיא "המעבורת של קונארד". בסוף שנות ה-60 של המאה ה-19, לאחר סיום מלחמת האזרחים, ניהל את המעבורת מפקד גדוד בדימוס של צבא הפדרציה בשם אלישע ווייט , אשר שינה את שם המעבורת לוייט'ס פרי. בשנת 1871, החל להתפתח ויכוח בדבר ההרשאה לנחיתת המעבורת בגדה של מרילנד, שהייתה קרקע פרטית של חווה בשם רוקלנד. בסופו של המשא ומתן שהתקיים, נחתם חוזה בין בעלי החווה לבין בעלי המעבורת, וזו שימשה לחציית הנהר מווירגיניה למרילנד ולהפך עד שנת 2020. במשך השנים, מעבורות אחרות שפעלו בין שתי גדות הנהר כגון: אדוארד'ס פרי וסְפִּינקְס פרי נסגרו, וייט'ס פרי נותרה היחידה שאפשרה לתושבי מחוזות לודון ומונטגומרי וסביבותיהם בשתי המדינות, לנסוע למקומות עבודתם ולעיסוקים אחרים ללא צורך לנסוע עשרות קילומטרים כדי לחצות את הנהר מעל גבי אחד הגשרים הקבועים. בשנת 2004 הרחיבו בעלי המעבורת את אזור הנחיתה בגדה של חוות רוקלנד, מרילנד וללא הרשאה. החל סכסוך משפטי, שבמשך 16 שנה לא הצליחו להגיע לעמק השווה, והמעבורת נסגרה בדצמבר 2020.

סגירת המעבורת הביאה לתרעומת וכעסים רבים בקרב התושבים והסוחרים שהשתמשו בשירותי המעבורת בשתי המדינות עד לסגירתה. הם נאלצו לבזבז 4 שעות מדי יום כדי לחצות את הנהר באמצעות כביש מס' 15  אגב נסיעה של 100 קילומטר לכל צד, במקום שלוש וחצי דקות בלבד באמצעות המעבורת. מחקר משותף של שני המחוזות משתי המדינות בוצע כדי לבחון את האפשרויות השונות להפעלה, למרות חילוקי הדעות בין בעלי המעבורת (החדשים) לבעלי החווה. לפי המחקר, הרי שבמודל השיקום בבעלות ציבורית, המעבורת תפסיד כסף בחמש שנות השירות הראשונות. ברם, לפי מודל בבעלות ציבורית ומופעלת קבלן, יתקבל רווח קל לאחר חמש שנים. לפי מודל המופעל על ידי קבלן, המחקר אמר ש"רווח משמעותי" יתקבל מדי שנה בהשוואה לשנים קודמות. עד כה המאמצים השונים לא הביאו לתוצאות מעשיות.

אתר העגינה של המעבורת במחוז מונטגומרי נקרא על שם המעבורת, ובשנת 2017 התפרסם כאתר הפרטי, שאליו הועבר פסלו של החייל מצבא הקונפדרציה, שהיה מוצב עד אז באזור ציבורי בעיר הסמוכה רוקוויל שבמרילנד. זאת במסגרת המגמה בארצות הברית להסרת אנדרטאות לזכר מנהיגי הקונפדרציה מהמרחב הציבורי.

## קישורים חיצוניים

## ביאורים

## הערות שוליים

קטגוריה:מעבורות
קטגוריה:וירג'יניה
קטגוריה:מרילנד
קטגוריה:פוטומק